Thea von Harbou

Thea Gabriele von Harbou (født 27. desember 1888 i Tauperlitz (nå en del av Döhlau) i Bayern, død 1. juli 1954 i Berlin) var en tysk manusforfatter, forfatter og skuespiller. Hun var 1914–1921 gift med skuespilleren Rudolf Klein-Rogge samt 1922–1933 med regissøren Fritz Lang. 

I 1905 gav ut sin første roman, og en tid etter dette begynte hun å arbeide som skuespiller. Hun skrev sitt første filmmanus, Det indiske gravmæle, i 1920 sammen med Fritz Lang, som hun så giftet seg med to år etter. Hun skrev blant annet Metropolis og dens romanversjon. Utenom Langs filmer skrev hun også manus til fler av F.W. Murnaus filmer.

Hun ble medlem av Det nasjonalsosialistiske tyske arbeiderparti (NSDAP) i 1932. Lang delte ikke hennes politiske overbevisning og de skilte seg i 1933. Lang flyttet kort tid etter til USA. I nazitiden fortsatte Harbou å skrive manus, blant annet til Veit Harlans propagandafilm Før solnedgang (1937). På grunn av sitt medlemskap i nazipartiet ble hun internert etter andre verdenskrig.

Referanser

Eksterne lenker 
 

Personer fra Landkreis Hof
Tyske forfattere
Tyske regissører
Tyske skuespillere
Tyskere fra andre verdenskrig
Personer tilknyttet det tredje rike
Formidlere av propaganda
Medlemmer av NSDAP (innmeldt 1933–1945)
Tyske krigsfanger under andre verdenskrig